— Не, ёсць і мужчыны, і некаторыя з іх узначальваюць пярвічкі, з’яўляюцца сакратарамі. Але ў нашых планах шмат увагі адводзіцца рабоце з жанчынамі. Яна накіравана на ўмацаванне інстытута сям’і, аказанне дапамогі мнага­дзетным, малазабяспечаным сем’ям, дзецям, якія засталіся без апекі бацькоў, дзецям-інвалідам. Гэта і ўручэнне падарункаў, і віншаванне бацькоў дзяцей, якія нара­дзіліся ў Дзень Незалежнасці, і арганізацыя і правядзенне конкурсаў “Моцная сям’я” і “Лепшая мнага­дзетная сям’я”. Я пераканана: маладое пакаленне нельга выхаваць без павагі да старасці. У задачы арганізацыі ўваходзяць падтрымка адзінокіх, пажылых, наведванне іх у аддзяленнях кругласутачнага знаходжання. У сваёй дзейнасці кіруемся прынцыпам, каб пры вырашэнні важнейшых дзяржаўных задач не былі забыты просты працаўнік, кожная беларуская сям’я, а члены нашай арганізацыі каб адчувалі, што “Белая Русь” іх заўсёды падтрымае.